open-index/open-wikipedia-markdown huggingface dataset:
Betsy Hassett

**Betsy Hassett** (s. 4. elokuuta 1990 Auckland) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 143 maaottelua ja tehnyt niissä 14 maalia. MM-kilpailuissa 2019 hän pelasi Uuden-Seelannin kaikissa kolmessa ottelussa. Hän pelasi ensimmäisen naisten maaottelunsa vuonna 2008.

Hassett edustaa seuratasolla kotimaassaan Wellington Phoenixiä. Hänen aiempia seurojaan ovat saksalaiset Sand ja Werder Bremen, englantilainen Manchester City, norjalainen Amazon Grimstad, alankomaalainen Ajax sekä islantilaiset KR Reykjavík ja Stjarnan.

## Lähteet
Rebekah Stott

**Rebekah Ashley Stott** (s. 17. kesäkuuta 1993 Papamoa) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 89 maaottelua ja tehnyt niissä neljä maalia. MM-kilpailuissa 2019 hän pelasi Uuden-Seelannin kaikki kolme ottelua alusta loppuun. Hän pelasi ensimmäisen naisten maaottelunsa vuonna 2012.

Stott edustaa seuratasolla englantilaista Brighton & Hove Albionia, jossa hän pelasi ensimmäisen kerran kaudella 2020–2021 ja uudelleen kesästä 2022 alkaen. Hän on edustanut australialaisten seurojen lisäksi myös saksalaista Sandia, yhdysvaltalaisia Seattle Reignia ja Sky Blueta sekä norjalaista Avaldsnesia.

## Lähteet
Annalie Longo

**Annalie Antonia Longo** (s. 1. heinäkuuta 1991) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 127 maaottelua ja tehnyt niissä 15 maalia. MM-kilpailuissa 2019 hän tuli vaihtopelaajana kentälle Uuden-Seelannin kaikissa kolmessa ottelussa. Hän pelasi ensimmäisen naisten maaottelunsa 15-vuotiaana.

Longo edustaa kotimaassaan Canterbury United Pridea. Hän on pelannut Australiassa Sydney FC:n ja Melbourne Victoryn joukkueissa.

## Lähteet
Rosie White

**Rosie White** (s. 6. kesäkuuta 1993) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 106 maaottelua ja tehnyt niissä 25 maalia.
MM-kilpailuissa hän pelasi Uuden-Seelannin kaikissa kolmessa ottelussa avauskokoonpanossa. Ensimmäisen maaottelunsa hän pelasi 15-vuotiaana.

## Lähteet
Katie Duncan

**Katie Duncan** (o.s. **Hoyle**, s. 1. helmikuuta 1988) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 125 maaottelua ja tehnyt niissä yhden maalin. MM-kilpailuissa hän pelasi yhden ottelun.

Duncan edustaa seuratasolla kotimaassaan Onehunga Sportsia. Aiemmin hän on pelannut myös Saksassa, Australiassa, Englannissa ja Sveitsissä.

Katie Duncanin puoliso Priscilla Duncan on myös maajoukkuejalkapalloilija.

## Lähteet
Hannah Wilkinson

**Hannah Lilian Wilkinson** (s. 28. toukokuuta 1992 Whangārei) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 113 maaottelua ja tehnyt niissä 29 maalia. MM-kilpailuissa 2019 hän pääsi kahdesti vaihtopelaajana kentälle. Hän pelasi naisten maajoukkueessa ensimmäisen kerran helmikuussa 2010.

Wilkinson edustaa seuratasolla australialaista Melbourne Cityä. Hän on aiemmin pelannut Ruotsissa Vittsjö GIK:n ja Djurgårdens IF:n sekä Saksassa MSV Duisburgin joukkueissa.

## Lähteet
Jalkapallon naisten maailmanmestaruuskilpailujen 2019 pudotuspelivaihe

**Jalkapallon naisten maailmanmestaruuskilpailujen 2019 pudotuspelivaihe** oli turnauksen toinen ja viimeinen vaihe. Se alkoi 22. kesäkuuta 2019 neljännesvälierävaiheesta ja päättyi 7. heinäkuuta 2019 loppuotteluun, joka pelattiin Yhdysvaltojen ja Alankomaiden välillä Parc Olympique Lyonnaisilla, Lyonissa. Pudotuspeleihin eteni 16 joukkuetta: alkulohkojen kaksi parasta ja neljä parasta lohkokolmosta.

## Pudotuspeleihin edenneet joukkueet

## Turnauspuu


## Neljännesvälierät
### Saksa vs. Nigeria


### Norja vs. Australia


### Englanti vs. Kamerun


### Ranska vs. Brasilia


### Espanja vs. Yhdysvallat


### Ruotsi vs. Kanada


### Italia vs. Kiina


### Alankomaat vs. Japani


## Puolivälierät
### Norja vs. Englanti


### Ranska vs. Yhdysvallat


### Italia vs. Alankomaat


### Saksa vs. Ruotsi


## Välierät
### Englanti vs. Yhdysvallat


### Alankomaat vs. Ruotsi


## Pronssiottelu


## Loppuottelu


## Lähteet
Anna Green

**Anna Green** (s. 20. elokuuta 1990) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 78 maaottelua ja tehnyt niissä seitsemän maalia. Hän pelasi vuoden 2011 MM-kilpailuissa avauskokoonpanossa Uuden-Seelannin jokaisessa kolmessa ottelussa mutta jäi vuoden 2015 MM-kilpailuissa vaihtopelaajaksi. Vuoden 2019 MM-kilpailuissa hän pelasi kahdessa ottelussa, joista toisessa avauskokoonpanossa.

Green edustaa seuratasolla kotimaassaan Miramar Rangersia.

## Lähteet
Francis E. Meloy

**Francis Edward Meloy**  (28. maaliskuuta 1917 – 16. kesäkuuta 1976) oli Yhdysvaltain suurlähettiläs, jonka Palestiinan vapautuksen kansanrintamaan kuuluvat  palestiinalaiset terroristit murhatsivat Beirutissa, Libanonissa vuonna 1976.

## Varhainen elämä
Meloy syntyi Washington D.C.:ssä 28. maaliskuuta 1917  hallituksen työntekijän Francis E. Meloyn ja maantieteilijä  Anne Teresa Connorin poikana. Hän palveli Yhdysvaltain laivastossa toisen maailmansodan aikana, jolloin hän oli neljä vuotta merivoimien tiedustelussa varamiehenä.
## Diplomaattinen ura
Sodan jälkeen hän liittyi ulkoministeriöön, ja vuonna 1946 hänet lähetettiin Dhahraniin, Saudi-Arabiaan. Hän palasi vuonna 1946 Washingtonissa ja toimi henkilösihteerinä ulkoministeri Dean Achesonin alaisuudessa vuoteen 1953 saakka. Hän jatkoi uraansa ulkoministerin virkamiehenä, joka toimi poliittisena virkamiehenä Saigonissa vuosina 1953-1956 ja sitten Pariisissa vuoteen 1959 saakka. Vuonna 1962 hänet nimitettiin Länsi-Euroopan asioiden osaston johtajaksi vuoteen 1964, sitten Rooman edustuston varapäälliköksi. Sitten hänet ylennettiin palvelemaan Yhdysvaltain suurlähettilääksi Dominikaaniseen tasavaltaan vuodesta 1969 vuoteen 1973 ja Guatemalaan vuosina 1973–1976.. Presidentti Gerald Ford nimitti 21. huhtikuuta 1976 Meloyin suurlähettilääksi Libanoniin edellisen suurlähettilään G. McMurtrie Godleyn erottua sairauden vuoksi. Yhdysvaltain senaatin ulkosuhteiden komitea hyväksyi Meloyn nimityksen 27. huhtikuuta.
## Kuolema
16. kesäkuuta 1976 kello 10.40 Beirutissa tuleva Yhdysvaltain suurlähettiläs Libanonissa Meloy, jonka mukana oli Yhdysvaltain kaupallinen edustaja Robert O. Waring, oli matkalla esittämään valtakirjansa uudelle Libanonin vastavalitulle presidentille Elias Sarkikselle. Palestiinan vapautuksen kansanrintaman jäsenet sieppasivat Meloyn, Waringin ja heidän kuljettajansa Zuhair Mohammed Moghrabin, kun he ylittivät vihreän linjan, joka jakaa Beirutin kristittyjen ja muslimien välillä. Meloy oli ollut maassa kuukauden mutta ei esittänyt valtakirjaansa vanhalle presidentille Suleiman Frangiehille, joka oli siirtynyt Beirutin ulkopuolelle ja kieltäytynyt luopumasta vallasta.

Vuonna 2013 CIA: n julkaisemassa raportissa todettiin, että Meloy murhattiin "äärimmäisten Libanonin vasemmistolaisjoukon" toimesta, jolla oli yhteyksiä PFLP:hen. Mietinnössä todettiin, että PLO pidätti viisi salamurhaajaa, mutta vapautti heidät riittämättömien todisteiden puuttuessa. PLO luovutti nämä kaksi syyllistä PFLP:lle ja heidät teloitettiin myöhemmin, raportissa korostetaan.

Libanonin televisio ilmoitti 21.30 mennessä, että sieppaajien ruumiit löytyivät roskakorista lähellä rantaa Ramlet al-Baidasta.

## Lähteet
Lawrence R. Rabiner

**Lawrence R. Rabiner** (s. 28. syyskuuta 1943 New York ) on digitaalisen signaalinkäsittelyn (DSP) uranuurtaja 1970-luvulta saakka Kalifornian yliopistossa Santa Barbarassa. Rabiner väitteli tohtoriksi 1967. 

## Kansainvälisiä palkintoja ja tunnustuksia
* IEEE fellow 
* ASA fellow 
* IEEE Jack S. Kilby Signal Processing Medal (1999) 

## Teokset
* Rabiner, Lawrence R.: "Speech  Synthesis By Rule – An Acoustic Domain Approach", Massachusetts Institute of Technology (MIT), kesäkuu 1967. (Väitöskirja). 
* Rabiner, Lawrence R. & Gold, Bernard: *Theory and Application of Digital Signal Processing*. Prentice Hall, 1. painos, 762 sivua, kesäkuu 1975. .

## Katso myös
* Theory and Application of Digital Signal Processing

## Lähteet
Bernard Gold

**Bernard Gold** (31. maaliskuuta 1923 New York  – 15. tammikuuta 2005 ) oli digitaalisen signaalinkäsittelyn (DSP) uranuurtaja 1960-luvulta saakka Lincolnin laboratoriossa Massachusetts Institute of Technologyssä (MIT). Hän työskenteli Lincolnin laboratoriossa 1953–1988 eläkkeelle saakka. Cold väitteli tohtoriksi 1948. 

### Palkintoja ja tunnustuksia
* IEEE fellow (1972) 
* IEEE Achievement Award (1972)  
* IEEE Society Award (1986)  
* ASA fellow 
* IEEE Jack S. Kilby Signal Processing Medal (1997) 

## Teokset
* 
* Rabiner, Lawrence R. & Gold, Bernard: *Theory and Application of Digital Signal Processing*. Prentice Hall, 1. painos, 762 sivua, kesäkuu 1975. .

## Katso myös
* Digital processing of signals
* Theory and Application of Digital Signal Processing

## Lähteet
Al dente

**Al dente** (italiaa, suomeksi ‘hampaalle’) on ruoan kypsyysaste, jossa keitetty ruoka, kuten pasta, riisi tai vihannekset, on pinnalta pehmeää mutta sisältä vielä napakkaa ja hieman pureskeltavaa.

Jotta tuorepastasta tulisi *al dente*, sitä pitää keittää riittävän vähän aikaa, noin 2–4 minuuttia. Tarkka keittoaika riippuu pastalaadusta ja voi olla mainittu pakkauksessa. Jos ainesosia kuten vihanneksia on useita ja ne kypsyvät eri nopeuksilla, ne lisätään kuumennukseen oikeassa järjestyksessä, jotta ne säilyttäisivät kiinteytensä.

## Lähteet
Paige Satchell

**Paige Therese Satchell** (s. 13. huhtikuuta 1998 Rotorua) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 42 maaottelua ja tehnyt niissä kaksi maalia. MM-kilpailuissa 2019 hän pääsi yhdessä ottelussa vaihtopelaajana kentälle. Hän pelasi ensimmäisen naisten maaottelunsa vuonna 2016.

Satchell edustaa seuratasolla kotimaassaan Wellington Phoenixiä. Kaudella 2019–2020 hän pelasi Saksassa FC Sandin joukkueessa. Vuosina 2020–2022 hän edusti australialaisia Canberra Unitedia ja Sydney FC:tä.

## Lähteet
Pentti Raitio

**Pentti Johannes Raitio** (4. kesäkuuta 1930 Pieksämäki – 7. maaliskuuta 2014 Hyvinkää) oli suomalainen säveltäjä, Joonas Kokkosen ja Erik Bergmanin oppilas. Raitio opiskeli ensin kansakoulunopettajaksi ja työskenteli opettajana Järvenpäässä 1954–1967. Hän suoritti sävellysdiplomin 36-vuotiaana Sibelius-Akatemiassa (1966) ja työskenteli sen jälkeen Hyvinkään musiikkiopiston rehtorina 1967–1992.

Raition sävellystyyli edustaa lyyristä dodekafoniaa.

## Teoksia
* *Kuun tie* sopraanolle ja kamariyhtyeelle (1965)
* Puhallinkvintetto (1975)
* *Petandrie* orkesterille (1977)
* *Lemminkäinen kuokkavieraana Pohjolassa* mieskuorolle (1978)
* *Noharmus I–II* nuoriso-orkesterille (1978–1980)
* *Due figure per orchestra* (1985)
* Huilukonsertto (1983)
* Sellokonsertto (1994)

## Lähteet
* 
* 
* 

## Aiheesta muualla
* Pentti Raitio. Music Finland.
Hanna Glas

**Hanna Glas** (s. 16. huhtikuuta 1993) on ruotsalainen jalkapalloilija, pelipaikaltaan puolustaja. Hän edustaa saksalaisseura Bayern Müncheniä, jonne hän siirtyi ranskalaisseura Paris Saint-Germainista vuonna 2020. Ruotsissa hän on edustanut Sundsvallia, Umeåta ja Eskilstunaa.

Glas kuului alle 19-vuotiaiden Euroopan-mestaruuden vuonna 2012 voittaneeseen joukkueeseen. Hän on syyskuun 2022 loppuun mennessä pelannut Ruotsin naisten maajoukkueessa 58 maaottelua ja tehnyt niissä yhden maalin. MM-kilpailuissa 2019 hän saavutti pronssia ja pelasi avauskokoonpanossa kuudessa ottelussa sekä tuli yhdessä ottelussa vaihtopelaajana kentälle. EM-kilpailuissa 2022 Glas pelasi neljä ottelua Ruotsin yltäessä välieriin; puolivälieräottelusta hän joutui olemaan poissa positiivisen koronavirustestituloksen vuoksi.

## Lähteet
Fridolina Rolfö

**Fridolina Rolfö** (s. 24. marraskuuta 1993) on ruotsalainen jalkapalloilija, pelipaikaltaan hyökkääjä. Hän edustaa espanjalaisseura Barcelonaa, johon hän siirtyi kesällä 2021. Tammikuusta 2017 kesään 2019 hän edusti saksalaisseura Bayern Müncheniä ja kaksi seuraavaa kautta saman maan Wolfsburgia. Ruotsissa hän on edustanut Tölöä, Jitexiä ja Linköpingiä. Hän on voittanut Ruotsin-mestaruuden vuonna 2016,  Saksan-mestaruuden vuonna 2020 sekä Espanjan-mestaruuden vuosina 2022–2025.

Rolfö kuului alle 19-vuotiaiden Euroopan-mestaruuden vuonna 2012 voittaneeseen joukkueeseen ja oli saavuttamassa olympiahopeaa Riossa 2016. MM-kilpailuissa 2019 hän saavutti pronssia. Hän pelasi MM-turnauksessa avauskokoonpanossa viidessä ottelussa ja tuli vaihdosta kentälle yhdessä. Varoitustilin täyttymisen vuoksi hän oli poissa välieräottelusta. Hän teki maalin alkulohko-ottelussa Thaimaata vastaan.EM-kilpailuissa 2022 Ruotsi ylsi välieriin ja Rolfö pelasi kaikki viisi ottelua avauskokoonpanossa ja teki maalin alkulohko-ottelussa Sveitsiä vastaan. MM-kilpailuissa 2023 Rolfö pelasi pronssia saavuttaneessa joukkueessa kuusi ottelua avauskokoonpanossa ja teki kolme maalia, alkulohkossa Etelä-Afrikkaa ja Italiaa sekä pronssiottelussa Australiaa vastaan. Rolfö on heinäkuun 11. päivään 2025 mennessä pelannut Ruotsin naisten maajoukkueessa 99 maaottelua ja tehnyt niissä 32 maalia.

## Lähteet

## Aiheesta muualla
Kevään ja kesän tähtikuvioita

**Kevään ja kesän tähtikuvioita** on hämeenlinnalaisen Ultramariini-yhtyeen toinen levy. Se ilmestyi 13. huhtikuuta 2005.

Albumin on tuottanut Ultramariini, ja sen miksasi Janne Saksa yhdessä Ultramariinin kanssa.

## Kappaleet

Jouset kappaleisiin 2 ja 7 sovitti Tuomas Ilmavirta ja soitti Sairio String Ensemble.

## Kokoonpano
* Matti Johannes Koivu – laulu, kitara
* Ville Aalto – kitara
* Juri Kaskela – rummut
* Teemu Vilmunen – bassokitara
* Tuomas Ilmavirta – kosketinsoittimet

## Arvostelut

## Lähteet
In My Defense

**In My Defense** on australialaisen hip hop -artisti Iggy Azalean toinen studioalbumi.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Elin Rubensson

**Elin Rubensson** (s. 11. toukokuuta 1993) on ruotsalainen jalkapalloilija, pelipaikaltaan keskikenttäpelaaja. Hän edustaa seuratasolla BK Häckeniä. Hänet palkittiin Diamantbollen-palkinnolla vuoden 2023 parhaana ruotsalaisena naisjalkapalloilijana.

Rubensson kuului alle 19-vuotiaiden Euroopan-mestaruuden vuonna 2012 voittaneeseen joukkueeseen ja oli turnauksen paras maalintekijä. Hän oli saavuttamassa olympiahopeaa Riossa 2016. MM-kilpailuissa 2019 hän saavutti pronssia; hän pelasi avauskokoonpanossa viidessä ottelussa ja teki maalin alkulohko-ottelussa Thaimaata vastaan. Hän saavutti toistamiseen MM-pronssia vuonna 2023 ja teki rangaistuspotkusta maalin alkulohko-ottelussa Argentiinaa vastaan. Hän on vuoden 2023 loppuun mennessä pelannut Ruotsin naisten maajoukkueessa 87 maaottelua ja tehnyt niissä neljä maalia.

Rubensson sai marraskuussa 2024 keskenmenon.

## Lähteet

## Aiheesta muualla
Rodger Davies

**Rodger Paul Davies** (7. toukokuuta 1921 – 19. elokuuta 1974) oli Kyproksella toiminut Yhdysvaltain suurlähettiläs, joka murhattiin 19. elokuuta 1974 Nikosiassa.

## Ura
Davies oli yhdysvaltalainen diplomaatti, jonka tehtäviin kuului Yhdysvaltojen ulkoministeriön Lähi-idän osaston johtaminen lokakuuhun 1965 saakka. Sitten hän toimi vuoteen 1970 asti apulaisulkoministerinä Lähi-idän ja Etelä-Aasian asioissa. Daviesin kuoleman jälkeen presidentti Gerald Ford nimitti hänen seuraajakseen William R. Crawfordin.

Davies oli toiminut Yhdysvaltojen suurlähettiläänä Kyproksessa toukokuusta 1973 lähtien. Kyproksen kreikkalaisten asemiehen väitetään tappaneensa hänet amerikkalais­vastaisen mielen­osoituksen aikana Yhdysvaltojen Nikosian suurlähetystön ulkopuolella, jossa oli arviolta 300–600 Kyproksen kreikkalaista osoittamassa mieltään sen vuoksi, koska Yhdysvallat ei onnistunut estämään Turkin hyökkäystä Kyprokselle 

Davies ja Antoinette Varnavas, suurlähetystösihteeri ja Kyproksen kansalainen ja etnisesti kreikkalainen , saivat surmansa tarkka-ampujan luodeista, jotka oli ammuttu läheiseltä rakennukselta, jossa uskottiin olevan Kyproksen kreikkalaisen nationalistisen puolisotilaallisen järjestön, EOKA B:n aseita. Myöhemmin Yhdysvaltain hallitus lähetti välittömästi uuden suurlähettilään  Jemeniin William R. Crawfordin Kyprokselle osoittaakseen, että "se ei syyttänyt Kyproksen kreikkalaisia viranomaisia murhasta".
## Henkilökohtainen elämä
Davies syntyi Berkeleyssä Kaliforniassa 7. toukokuuta 1921 John Leslie Daviesille ja Catherine Paul Daviesin pojaksi. Hänellä oli vanhempi veli, John Arthur Davies ja nuorempi sisar, Catherine Davies Frakes. Hän opiskeli taloustiedettä Kalifornian yliopistossa, Berkeleyssä, ennen liittymistä Yhdysvaltain armeijaan toisen maailmansodan aikana. Hän ryhtyi intensiiviseen opiskelemaan arabian kieltä Philip Khuri Hittin johdalla Princetonin yliopistossa osana armeijan erikoisvalmennusohjelmaa. Hänet ylennettiin luutnantiksi, ja sitten hänet lähetettiin Lähi-itään. Hän liittyi ulkoministeriöön toisen maailmansodan jälkeen. Hän meni naimisiin Sarah Burgessin kanssa, mutta tämä kuoli vuosi ennen kuin Roger Davies tapettiin Kyproksella. Heillä oli tytär, Dana ja poika, John, jotka olivat 20 ja 15 vuotta vanhoja Davisin kuollessa.

## Lähteet
Timo Aho (jalkapalloilija)

**Timo Aho** (s. 23. elokuuta 1966) on suomalainen peliuransa lopettanut jalkapalloilija. Pelipaikaltaan hän oli keskikenttäpelaaja.

Aho pelasi urallaan 44 pääsarjaottelua, joista 36 Ilveksessä vuosina 1984–1985 sekä 1989–1990 ja kahdeksan TPV:ssä vuonna 1993. Maaleja hän ei tehnyt pääsarjatasolla. Vuonna 1984 Aho oli saavuttamassa SM-pronssia ja vuonna 1985 SM-hopeaa.

Toisella sarjatasolla Aho pelasi 22 ottelua TuTossa, 17 ottelua TPV:ssä ja neljä ottelua P-Iiroissa.

## Lähteet
Christiane Endler

**Claudia Christiane Endler Mutinelli** (s. 23. heinäkuuta 1991) on chileläinen jalkapalloilija. Hän on pelipaikaltaan maalivahti. Hän on pelannut Chilen naisten maajoukkueessa vuoden 2019 MM-kilpailujen päättyessä 69 maaottelua. MM-kilpailuissa hän pelasi Chilen kaikki kolme ottelua. Hän on maajoukkueen kapteeni.

Endler edustaa ranskalaista Paris Saint-Germainia.

## Lähteet
Antefiksi

**Antefiksi** ( < *antefigere*, ’kiinnittää eteen’) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa kattotiilien kuperien saumatiilien päädyssä, toisin sanoen määrävälein katon reunoilla aina saumatiilien kohdalla, oleva koriste. Antefiksit muistuttivat monella tapaa akroterion-koristeita. Niihin oli kaiverrettu erilaisia kuvia, kuten gorgonkasvoja tai palmetteja.

## Lähteet

## Aiheesta muualla
Hypetraali

**Hypetraali** ( < , ’taivasalla oleva’; ) on antiikin kreikkalaisessa arkkitehtuurissa temppelien tyyppi, jossa temppelin naoksessa eli ydinrakennuksessa ei ollut kattoa. Katto saattoi joko puuttua kokonaan tai olla ainakin osittain avoin.

Hypetraalia edustavat muun muassa Didyman Apollonin temppeli, Efesoksen Artemiin temppeli ja Selinuksen niin kutsuttu Temppeli G, ja mahdollisesti myös Akragaan Olympoksen Zeuksen temppeli.

## Lähteet
Francisca Lara

**Francisca Lara** (s. 29. heinäkuuta 1990) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä 62 maaottelua ja tehnyt niissä 20 maalia. MM-kilpailuissa hän pelasi Chilen kaikissa kolmessa ottelussa. Viimeisessä ottelussa Thaimaata vastaan Chilelle olisi riittänyt jatkopaikkaan kolmen maalin voitto, ja kolmanteen maaliin tarjoutui tilaisuus joukkueen saatua rangaistuspotkun viimeisellä kymmenminuuttisella. Lara pääsi yrittämään maalintekoa, mutta pallo osui ylärimaan ja kimposi takaisin peliin. Chile jäi siis alkulohkoon.

Lara siirtyi vuonna 2017 pelaamaan Espanjan sarjoihin.

## Lähteet
Peripteraali

**Peripteraali** eli **peripteros** () on antiikin kreikkalaisessa arkkitehtuurissa temppelien tyyppi, jossa naosta eli ydinrakennusta ympäröi kauttaaltaan yksi pylväsrivi. Temppeliä ympäröivä pylväikkö tunnetaan tällöin nimellä *[[peristasis]]*.

Peripteraalitemppelit olivat suurempien temppeleiden ja erityisesti klassisten doorilaista tyyliä edustaneiden temppeleiden perustyyppi. Lyhyemmillä sivuilla oli yleensä kuusi (heksastyyli) tai kahdeksan (oktastyyli) pylvästä ja pidemmillä sivuilla 11–17 pylvästä. Parhaiten tunnettuja ja säilyneitä esimerkkejä peripteraalitemppeleistä ovat muun muassa Ateenan Parthenon ja Hefaistoksen temppeli, Aiginan Afaian temppeli, Akragaan Concordian temppeli, Bassain Apollon Epikurioksen temppeli, Poseidonian eli Paestumin Heran temppeli II ja Sunionin Poseidonin temppeli.

Peripteraalitemppelin muunnelma on pseudoperipteraali. Kaksinkertaisen pylväikön omaava temppeli on puolestaan dipteraali.

## Lähteet

## Aiheesta muualla
Verkatehtaankatu (Tampere)

**Verkatehtaankatu** on Tampereen keskustassa Kyttälän kaupunginosassa kulkeva länsi-itäsuuntainen katu, jonka pituus on noin 300 metriä. Sen länsipää sijaitsee Tammerkosken rannalla ja itäpää Rautatienkadun risteyksessä, lähellä rautatieasemaa. Verkatehtaankadun muita poikkikatuja ovat Hatanpään valtatie, Pellavatehtaankatu, Aleksanterinkatu ja Tuomiokirkonkatu.

## Kadun nimi
Nimi *Verkatehtaankatu* on peräisin vuodelta 1868, jolloin nimismies Karl Fredrik Renfors nimesi Kyttälän huomattavimmat kadut. Nimi pääsi mukaan alueen ensimmäiseen asemakaavaan, jonka kaupunginvaltuusto vahvisti vuonna 1886. Aiemmassa asemakaavaluonnoksessa (1879) se esiintyi muodossa *Werkatehtaankatu*.

Kadun nimi viittaa verkatehtaaseen, joka toimi Tammerkosken itärannalla vuosina 1859–1967. Suurin osa tehtaan rakennuskannasta on purettu, mutta osoitteessa Verkatehtaankatu 2 on säilynyt tehtaan vanha pääkonttori (1896). Rakennus on arkkitehti Theodor Höijerin suunnittelema, ja se on osa valtakunnallisesti merkittävää Tammerkosken teollisuusmaisemaa.

## Lähteet
Peristasis

**Peristasis** () eli **[[peristyyli]]** () on antiikin kreikkalaisessa arkkitehtuurissa peripteraalitemppelin naosta eli ydinrakennusta kaikilta neljältä sivulta ympäröivä pylväikkö ja pylväikkökäytävä. 

Peristasis tuki temppelin kattoa. Sen pylväät edustivat jotakin pylväsjärjestelmää, kreikkalaisissa temppeleissä useimmiten doorilaista tai joonialaista tyyliä. Pylväiden päällä lepäsivät arkkitraavit ja muu entablementti eli palkisto. Peristasiksen pylväikkökäytävää voitiin käyttää temppelin kiertämiseen kulttimenoissa.

Nimitys *peristasis* viittaa ennen kaikkea temppeliä kiertävään pylväikköön. Siitä voidaan käyttää myös nimitystä *peristyyli*, mutta useimmiten tämä viittaa rakennuksen sisäpihaa ympäröivään peristyylipylväikköön.

## Lähteet
Polythyron

**Polythyron** (, ’monia ovia’) on minolaiselle arkkitehtuurille tyypillinen oviseinä tai sarjaovi, jota käytettiin erityisesti kulttirakennuksissa ja seremoniallisissa tiloissa.

Polythyron oli väliseinä, joka koostui useammasta vierekkäisestä ovesta. Sen avulla voitiin säätää huonetilan kokoa, valaistusta ja tuuletusta. Usein polythyronit oli sijoitettu kahteen toisensa suorakulmaisesti kohdanneeseen seinään. Polythyroneita esiintyy erityisesti rituaalikylpyammeiden läheisyydessä, ja siksi niiden arvellaan liittyneen jotenkin kulttimenoihin.

Polythyroneiden jäänteitä on löydetty muun muassa Knossoksen, Faistoksen, Kydonian, Málian ja Monastirákin palatseista sekä Amnisoksen niin kutsutusta huvilasta ja Akrotírista.

## Lähteet

## Aiheesta muualla
Camila Sáez

**Camila Sáez** (s. 17. lokakuuta 1994) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä 53 maaottelua ja tehnyt niissä viisi maalia. MM-kilpailuissa hän pelasi Chilen kaikki kolme ottelua alusta loppuun.

Sáez siirtyi vuonna 2018 pelaamaan Espanjaan ja edustaa nyt Rayo Vallecanoa.

## Lähteet
Dipteraali

**Dipteraali** eli **dipteros** (, ’kaksisiipinen’) on antiikin kreikkalaisessa arkkitehtuurissa temppelien tyyppi, jossa naosta eli ydinrakennusta ympäröi kauttaaltaan kaksi pylväsriviä.

Dipteraalitemppelien tyyppi oli peräisin Jooniasta, jossa sitä käytettiin muun muassa Samoksen Heraionin kahdessa arkaaisessa vaiheessa (niin kutsutut Rhoikoksen ja Polykrateen temppelit), Efesoksen arkaaisen ja klassisen kauden Artemiin temppelissä, Didyman Apollonin temppelissä sekä Sardeen Artemiin temppelissä, jotka kaikki edustivat joonialaista tyyliä. Ateenassa Olympoksen Zeuksen temppeli suunniteltiin alun perinkin dipteraalitemppeliksi, ja valmistui sellaiseksi paljon myöhemmin edustaen korinttilaista tyyliä.

Dipteraalitemppelin muunnelma on pseudodipteraali. Yksinkertaisen pylväikön omaava temppeli on puolestaan peripteraali.

## Lähteet
Karen Araya

**Karen Araya** (s. 16. lokakuuta 1990) on chileläinen jalkapalloilija. Hän on pelipaikaltaan keskikenttäpelaaja. Hän on pelannut Chilen naisten maajoukkueessa vuoden 2019 MM-kilpailujen päättyessä 57 maaottelua ja tehnyt niissä viisi maalia. MM-kilpailuissa hän pelasi Chilen kaikissa kolmessa ottelussa avauskokoonpanossa. Ensimmäisen maaottelunsa hän pelasi vuonna 2007.

Araya on vuodesta 2018 edustanut espanjalaista Sevillaa.

## Lähteet
Pseudodipteraali

**Pseudodipteraali** eli **pseudodipteros** () on antiikin kreikkalaisessa arkkitehtuurissa temppelien tyyppi, jossa on pyritty luomaan aidon dipteraalitemppelin eli kahden pylväsrivin ympäröimän temppelin vaikutelma, mutta sisempi pylväsrivi on jätetty pois.

Eräs tapa dipteraalitemppelin muodostamiseksi oli sijoittaa toiselle tai kummallekin lyhyelle sivulle kaksi riviä aitoja kokopylväitä, mutta muille sivuille ainoastaan ulompi rivi aitoja kokopylväitä ja sisempi rivi puolipylväitä, jotka ovat kiinni naoksen eli ydinrakennuksen seinässä (kuvassa tyyppi 1). Toinen toteutustapa oli jättää sisempien pylväsrivien tila osaksi tyhjäksi ja toteuttaa vain osa sisemmistä pylväistä (kuvassa tyyppi 2).

Yksinkertaisen pylväsrivin tapauksessa pseudodipteraalia vastaa pseudoperipteraali.

## Esimerkkejä

Esimerkkejä pseudodipteraalitemppelistä ovat muun muassa:

* Olympieion, Efesos
* Temppeli G, Selinus

## Lähteet
Pseudoperipteraali

**Pseudoperipteraali** eli **pseudoperipteros** () on antiikin kreikkalaisessa arkkitehtuurissa temppelien tyyppi, jossa on pyritty luomaan aidon peripteraalitemppelin vaikutelma niin, että pitkien sivujen pylväät ovat puolipylväitä eli kiinni naoksen eli ydinrakennuksen seinissä sen sijaan, että seisoisivat vapaina. Lyhyemmillä sivuilla oli yleensä rivi aitoja kokopylväitä ainakin sisäänkäynnin päässä, mutta muutoin myös niillä saattoi olla puolipylväitä.

Pseudoperipteraalitemppeliä edustaa muun muassa Akragaan Olympoksen Zeuksen temppeli. Kaksinkertaisen pylväsrivin tapauksessa pseudoperipteraalia vastaa pseudodipteraali.

## Lähteet

## Aiheesta muualla
Loxam

**Loxam** on ranskalainen, vuonna 1967 perustettu konevuokrausyhtiö. Kesäkuussa 2019 Loxam kertoi hankki suomalaisen Ramirentin yrityskonserninsa osaksi. Tämän seuraksena yhtiöstä muodostui Euroopan suurin ja maailman neljänneksi suurin konevuokrausyhtiö. Konsernilla on toimintaa 30 maassa ja sillä on yli 1&nbsp;000 toimipaikkaa.

## Lähteet

## Aiheesta muualla
Klassinen arkkitehtuuri

**Klassinen arkkitehtuuri**, katso:

* Antiikin Kreikan arkkitehtuuri
* Antiikin Rooman arkkitehtuuri
* Uusklassinen arkkitehtuuri
María Urrutia

**María Urrutia** (s. 17. joulukuuta 1993) on chileläinen jalkapalloilija. Hän on pelipaikaltaan hyökkääjä pelattuaan aiemmin keskikentällä ja puolustajana. Hän on pelannut Chilen naisten maajoukkueessa vuoden 2019 MM-kilpailujen päättyessä 14 maaottelua ja tehnyt niissä kaksi maalia. MM-kilpailuissa hän pelasi Chilen kaikissa kolmessa ottelussa avauskokoonpanossa ja teki maalin ottelussa Thaimaata vastaan.

## Lähteet
Javiera Toro

**Javiera Toro** (s. 22. huhtikuuta 1998) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä seitsemän maaottelua. MM-kilpailuissa hän pelasi kaksi ottelua.

Toro on kotimaassaan edustanut Palestinoa ja Santiago Morningia.

## Lähteet
Matti Annila

**Matti Jalmari Annila**  (14. joulukuuta 1903 Sääksmäki – 22. lokakuuta 1982 Helsinki) oli maanviljelystalouden asiantuntija ja maatalousneuvos, joka  sai professorin arvonimen.

## Henkilöhistoria
Matti Annilan vanhemmat olivat  maanviljelijä Vihtori Annila ja Aino Nikkilä ja puoliso vuodesta 1934 Hilkka Paavola. Annila tuli ylioppilaaksi 1923 ja valmistui agronomiksi 1929, maatalous- ja metsätieteiden tohtoriksi hän väitteli 1938. Annila oli Länsi-Suomen Karjanjalostusyhdistyksen piirikonsulentti 1929–1938, Maatalousseurojen keskusliiton karjatalouskonsulentti 1938–1946 ja maataloushallituksen osastopäällikkö ja maatalousneuvos 1946–1968. Pääjohtajan sijaisena hän toimi 1958–1968. Helsingin yliopiston dosentti Annila oli 1940–1962 ja assistentti 1945–1959. Hän työskenteli Ruotsin maatalouden työvoima-avun hoitajana 1942–1946 ja oli useiden eri työryhmien ja komiteoiden jäsen ja puheenjohtaja. Professorin arvonimen hän sai vuonna 1970.

## Julkaisuja
* *L. S. K:n kirjanpitotoimiston tutkimustulokset: käsittää kirjanpitovuodet 1929–30 ja 1930–31*, 1932
* *Kotieläintaloudellisia laskuesimerkkejä*, 1937
* *Lypsykarjatalouden peruskustannuksesta ja siihen vaikuttavista tekijöistä*, 1938 (väitöskirja)
* *Maatalouden kannattavaisuus- ja kustannuslaskelmia: L.S.K:n kirjanpitotilojen tuloksia kirjanpitovuosilta 1929–37*, 1939
* *Maidontuotanto tasaiseksi kautta vuoden*, 1939
* *Nautakarjatalouden kannattavuudesta eräillä tiloilla tarkastuskirjanpitovuonna 1941–42*, 1943
* *Karjatalous tuottavammaksi*, 1944
* *Rehualan ha kohden lasketun markkinattoman rehun jalostusarvon käytöstä nautakarjatalouden kannattavuuden ilmaisijana*, 1947
* *Maatalouden työ-, kalusto- ja rakennuskustannuksista valtion koulutiloilla*, 1954
* *Maatalouden kannattavuustutkimus: kirjanpitotilojen tuloksia kirjanpitovuosilta 1912/13–1952/53*, 1956

## Lähteet
Erkki Vilkman

**Erkki Vilkman** (s. 19. toukokuuta 1954 Porvoo) on foniatrian professori emeritus ja foniatrian kehittäjä HUSissa. 

## Teokset
* Vilkman, Erkki: *Studies on human voice production*. Acta Universitatis Tamperensis ser A vol 232. 1987. . (Väitöskirja)

## Lähteet
Yanara Aedo

**Yanara Aedo** (s. 5. elokuuta 1993) on chileläinen jalkapalloilija. Hän on pelipaikaltaan keskikenttäpelaaja. Hän on pelannut Chilen naisten maajoukkueessa vuoden 2019 MM-kilpailujen päättyessä 58 maaottelua ja tehnyt niissä yhdeksän maalia. MM-kilpailuissa hän pelasi kaksi ottelua.

Aedo on kotimaansa lisäksi pelannut Yhdysvalloissa ja Espanjassa, jossa hän nykyisin edustaa Valenciaa.

## Lähteet
Su Helen Galaz

**Su Helen Galaz** (s. 27. toukokuuta 1991) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä 35 maaottelua. MM-kilpailuissa hän pelasi kaksi ottelua.

Galaz edustaa espanjalaisseura Zaragozaa.

## Lähteet
Daniela Zamora

**Daniela Zamora** (s. 13. marraskuuta 1990) on chileläinen jalkapalloilija. Hän on pelipaikaltaan hyökkääjä. Hän on pelannut Chilen naisten maajoukkueessa vuoden 2019 MM-kilpailujen päättyessä 40 maaottelua ja tehnyt niissä viisi maalia. MM-kilpailuissa hän pelasi Chilen kaikki kolme ottelua alusta loppuun.

## Lähteet
Saarijärvi (Jyväskylä, Saakoski)

**Saarijärvi** on Keski-Suomessa Jämsässä ja Jyväskylässä Korpilahdella Saakosken lähellä sijaitseva järvi.

## Maantietoa
Järven pinta-ala on 577 hehtaaria eli 5,8 neliökilometriä, ja se on 7,1 kilometriä pitkä ja 3,0 kilometriä leveä. Se sijaitsee Päijänteen länsipuolella noin 30 kilometriä Jyväskylän keskustasta lounaaseen. Saarijärvellä on useita omintakeisia paikannimiä, kuten Benjaminpytty ja Kaarteennenä.

Siinä on yhdeksän saarta, joiden pinta-ala on 10,6 hehtaaria eli noin 1,8 prosenttia järven kokonaispinta-alasta. Saarista Vuohisaari on yli hehtaarin suuruinen, loput kahdeksan saarta ovat yli aarin kokoisia. Saaria ovat muun muassa Karhusaari, Kattilasaari, Majasaari ja Selkäsaari.

Järvi on luodattu ja siitä on julkaistu syvyyskartat. Järven tilavuus on 43,99 miljoonaa kuutiometriä eli 0,04399 kuutiokilometriä. Sen keskisyvyys on 7,6 metriä ja suurin syvyys on 25,9 metriä. Syvin kohta sijaitsee Selkäsaaren länsipuolella olevassa syvänteessä . Järvellä on syvyyskarttojen mukaan pitkä ja järven pituussuuntaan kulkeva syvänne, missä on monia yli 15 metriä syviä alueita. Järven länsipuolella sijaitsee vielä 22 metriä syvä kohta ja Selkäsaaren kaakkoispuolella laaja yli 20 metriä syvä alue.

Järven rantaviivan pituus on 35,1 kilometriä, josta saarten rantaviivan yhteispituus on 2,7 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Saarijärven alueeseen (14.272) järvi kuuluu. Järven vedenpinnan korkeus on 117,4 metriä mpy. Järven laskujoki Saajoki alkaa Kylmälänlahdelta ja laskee lähes viiden kilometrin päässä Saalahdella ensin Koskenlampeen ja sitten Päijänteen Saalahteen.

## Lähteet
Yessenia López

**Yessenia López** (s. 20. lokakuuta 1990) on chileläinen jalkapalloilija. Hän on pelipaikaltaan keskikenttäpelaaja. Hän on pelannut Chilen naisten maajoukkueessa vuoden 2019 MM-kilpailujen päättyessä 29 maaottelua ja tehnyt niissä kolme maalia. MM-kilpailuissa hän pelasi yhden ottelun kokonaan ja tuli kahdessa vaihtopelaajana kentälle.

López on kotimaansa lisäksi pelannut Espanjassa Huelvan joukkueessa.

## Lähteet
Vuolijoki (Hauho)

**Vuolijoki** on maalaiskylä Sydän-Hämeessä. Se sijaitsee Hauhon (Hämeenlinna) ja Pälkäneen alueilla. Etäisyys Hämeenlinnan keskustasta on noin 30 kilometriä pohjoiseen ja Tampereelta puolestaan noin 45 kilometriä kaakkoon. Kanta-Hämeen ja Pirkanmaan maakuntaraja kulkee Vuolijoen halki.

Vuolijoen Hauhon puoleisessa osassa sijaitsee Hella Wuolijoen luoman Niskavuoren rusthollin esikuva Vuolijoen kartano.

Vuolijoki on maisemallisesti melko tyypillistä hämäläistä luontoa kumpuilevine metsämaineen ja järvineen. Myös kulttuurimaisema viljelysaukeineen on olennainen osa Vuolijokea. Vuolijärvi sijaitsee Hauhon puolella. Kyläkokonaisuutta ympäröivät etelässä Ilmoilanselkä ja Iso Roinevesi ja koillisessa Kukkia. Kymmenisen kilometriä pohjoiseen sijaitsee Pälkänevesi.

Viime vuosisatoina vedet ovat laskeneet noin senttimetrin vuodessa, joten Vuolijokea halkoi muinoin huomattavasti nykyistä leveämpi vesireitti. Alueen ensimmäiset asukkaat valitsivat joen varrella sijaitsevat hiekkaharjun elinpaikakseen vuoden 1000 tienoilla. Wuolijoen lisäksi kylän vanhoja kantatiloja ovat muun muassa Nikkilä ja Penttilä, jotka Hella Wuolijoki niin ikään otti näytelmiinsä.

## Lähteet
*

## Aiheesta muualla
*Virpi Yli-Vakkuri : AteljeeGalleria Virpi & Orbi (Vuolijoki Virpi Yli-Vakkurin nettisivuilla)
Tyhjötislaus

**Tyhjötislaus** tai **alipainetislaus** on tislausmenetelmä, jossa hyödynnetään pienennettyä painetta, mikä laskee useimpien nesteiden kiehumispistettä. Kuten tislaus muutenkin, tyhjötislaus erottelee aineita toisistaan kiehumispisteiden erojen perusteella. Tyhjötislausta käytetään, kun tislauksessa erotettavan aineen kiehumispistettä on vaikea saavuttaa, tai se aiheuttaa yhdisteen hajoamisen, tai yksinkertaisesti energiansäästön vuoksi, kun pienemmän paineen ansiosta lämmitystä tarvitaan vähemmän. Paineen pienentäminen laskee yhdisteiden kiehumispisteitä. Kiehumispisteen alenema on laskettavissa Clausiuksen–Clapeyronin yhtälön avulla.

Tyhjötislaus tavallisesti parantaa hyötysuhdetta, ja meriveden tyhjötislaus on yksi tehokkaimmista meriveden suolanpoiston menetelmistä. Tyhjötislausta on käytetty myös hiilidioksidin erottamiseen vedestä. Öljynjalostusteollisuus hyödyntää tyhjötislausta raakaöljyn jakeiden erottelussa. Tyhjötislaus on oleellinen myös mäntysuovan valmistuksessa.

## Lähteet
* 
* 
* 

### Viitteet
Rocío Soto

**Rocío Soto** (s. 21. syyskuuta 1993) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä 35 maaottelua ja tehnyt niissä yhden maalin. MM-kilpailuissa hän pelasi yhden ottelun kokonaan ja tuli yhden lopussa vaihtopelaajana kentälle.

Soto siirtyi vuonna 2018 kotimaansa Colo-Colosta edustamaan espanjalaisseura Zaragozaa.

## Lähteet
Eurooppa-liigan kauden 2019–2020 karsintavaihe ja play-off-kierros

**Eurooppa-liigan kauden 2019–2020 karsintavaihe** pelattaan 27. kesäkuuta – 15. elokuuta 2019 ja **play-off-kierros** 22. – 29. elokuuta 2019. Karsintavaihe koostuu esikarsinnasta sekä kolmesta karsintakierroksesta. Ennen lohkovaihetta pelataan vielä play-off-kierros.

## Esikarsinta
Esikarsinnan ensimmäiset osaottelut pelataan 27. kesäkuuta ja toiset osaottelut 4. heinäkuuta 2019.


|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}


### Ottelut

----

----

----

----

*St Joseph's voitti 3–1 yhteistuloksella.*
----

----

----

## 1. karsintakierros
Ensimmäiset osaottelut pelataan 11. ja toiset osaottelut 18. heinäkuuta.


|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}


## 2. karsintakierros
Ensimmäiset osaottelut pelataan 25. heinäkuuta ja 1. elokuuta.

## 3. karsintakierros
Ensimmäiset osaottelut pelataan 8. elokuuta ja 15. elokuuta.

## Play-off-kierros
Ensimmäiset osaottelut pelataan 22. elokuuta ja 29. elokuuta.
Verkatehtaankatu

**Verkatehtaankatu** voi tarkoittaa jotain seuraavista:

* Verkatehtaankatu, katu Hyvinkäällä
* Verkatehtaankatu, katu Seinäjoella
* Verkatehtaankatu, katu Tampereella
* Verkatehtaankatu, katu Turussa
Sunisa Srangthaisong

**Sunisa Srangthaisong** (s. 6. toukokuuta 1988) on thaimaalainen jalkapalloilija. Hän on pelipaikaltaan puolustaja. Hän on pelannut Thaimaan naisten maajoukkueessa vuoden 2019 MM-kilpailujen päättyessä 91 maaottelua ja tehnyt niissä neljä maalia. Hän on kuulunut MM-kisajoukkueeseen vuosien 2015 ja 2019 kisoissa.

## Lähteet
Taavetin lukio

**Taavetin lukio** on yksisarjainen lukio, joka sijaitsee Luumäen kuntakeskuksessa Taavetissa. Lukion kanssa samoissa Taavetin koulukeskuksen tiloissa toimii ala- ja yläkoulu. Lukio sai 2014 uudet, remontoidut tilat.

Lukio on ollut yksi Etelä-Karjalan parhaista ylioppilastutkintojen tuloksissa. Valtakunnallisesti se oli STT:n lukioselvityksessä 2021 maan paras pieni lukio. Tässä vertailussa keväällä 2021 ylioppilaaksi päässeiden oppilaiden pakollisten aineiden arvosanat olivat kehittyneet kolme vuotta aiempiin keskikoulun päättötodistuksiin verrattuna erityisen hyvin. 

Syksyllä 2022 lukiossa opiskelee 57 lukiolaista. Keväällä 2021 lukiosta valmistui kahdeksan ylioppilasta. 

## Lähteet
Kanjana Sungngoen

**Kanjana Sungngoen** (s. 21. syyskuuta 1986) on thaimaalainen jalkapalloilija. Hän on pelipaikaltaan keskikenttäpelaaja. Hän on pelannut Thaimaan naisten maajoukkueessa vuoden 2019 MM-kilpailujen päättyessä 59 maaottelua ja tehnyt niissä 17 maalia. MM-kilpailuissa hän oli joukkueen kapteeni ja pelasi kaikki kolme ottelua alusta loppuun sekä teki Thaimaan ainoan maalin koko kisoissa.

## Lähteet
Miranda Nild

**Miranda Nild** (myös **Suchawadee Nildhamrong**, s. 1. huhtikuuta 1997) on Yhdysvalloissa syntynyt thaimaalainen jalkapalloilija. Hän on pelipaikaltaan hyökkääjä. Hän on pelannut Thaimaan naisten maajoukkueessa vuoden 2019 MM-kilpailujen päättyessä 22 maaottelua ja tehnyt niissä 12 maalia. MM-kilpailuissa hän pelasi Thaimaan kaikki kolme ottelua alusta loppuun.

## Lähteet

## Aiheesta muualla

*
Stereo (duo)

**Stereo** (tyyliteltynä **STEREO**) on suomalainen EDM-duo, jonka muodostavat Haloo Helsinki!&nbsp;-yhtyeestä tunnetuksi tulleet Jere Marttila ja Leo Hakanen. Yhtye on ollut toiminnassa toistaiseksi vain Haloo Helsingin tauon aikana vuosina 2018–2019.

## Diskografia
### Albumit
* ”00740” (2019)
### Singlet
* ”Vuosien päästä” (mukana Etta, 2019)
* ”74” (2019)
* ”Woo Woo” (mukana Michael Monroe, 2019)
* ”Marijuana” (Teflon Brothers, 2019)
* ”Joo mä elän” (mukana Markus Salo, 2019)
* ”Rauhaa ja rakkautta” (mukana Aste, 2019)
* ”Sä saat mut palasiksi” (mukana Samu Haber, 2019)
*”Katon peiliin” (mukana Sini Yasemin, 2019)
*”Bonnie & Clyde” (mukana Ida Paul & Kalle Lindroth, 2019)

## Lähteet
Salesforce.com

**Salesforce.com, Inc.** on yhdysvaltalainen ohjelmistoyritys.

Se osti Tableau Softwaren 15,3 miljardilla Yhdysvaltain dollarilla vuonna 2019.
Salesforce osti Slackiä kehittävän Slack Technologiesin 27,7 miljardin dollarin hintaan 2021.

Salesforce perustettiin vuonna 1999. Perustajiin kuuluivat Mark Benioff, Parker Harris, Dave Moellenhoff ja Frank Dominguez.

## Lähteet

## Aiheesta muualla

* Yrityksen verkkosivusto
Kenneth N. Stevens

**Kenneth Noble Stevens** (maaliskuussa 1924  – 19. elokuuta 2013 ) oli puheteknologian uranuurtaja ja johti puhekommunikaatioryhmää elektroniikan tutkimuslaboratoriossa Massachusetts Institute of Technologyssä (MIT). Hän väitteli 1952. Sai apulaisprofessuurin 1954, professuurin 1963 ja *Clarence J. Lebel Chaired* professuurin 1977. 

## Kansainvälisiä palkintoja ja tunnustuksia
* IEEE fellow 
* ASA fellow 
* ASA Silver Medal (1983) 
* ASA Gold Medal (1995) 
* United States National Medal of Science (1999) 
* IEEE James L. Flanagan Speech and Audio Processing Award (2004) 

## Teokset
* 

## Lähteet
Charles Rader

**Charles Michael Rader** (20. toukokuuta 1939 New York ) on digitaalisen signaalinkäsittelyn (DSP) uranuurtaja Lincolnin laboratoriossa Massachusetts Institute of Technologyssä (MIT) 1960-luvulta saakka. 

## Kansainvälisiä palkintoja ja tunnustuksia
* IEEE fellow (1978) 
* ASSP Technical Achievement Award (1976) 
* ASSP Society Award (1985) 
* IEEE Jack S. Kilby Signal Processing Medal (1997) 

## Teokset
* 

## Katso myös
* Digital processing of signals

## Lähteet
Tarasov

**Tarasov** tai **Tarasova** on muun muassa seuraavien henkilöiden sukunimi:

* Anatoli Tarasov (1918–1996), venäläinen jääkiekkovalmentaja
* Anniina Tarasova (s. 1985), suomalainen kirjailija
* Daniil Tarasov (s. 1991), venäläinen jääkiekkohyökkääjä
* Daniil Tarasov (s. 1999), venäläinen jääkiekkomaalivahti
* Dmitri Tarasov (s. 1987), venäläinen jalkapalloilija
* Dmitri Tarasov (1979–2023), venäläinen jääkiekkoilija
* Jevgenija Tarasova (s. 1994), venäläinen taitoluistelija ja olympiamitalisti
* Maksim Tarasov (s. 1970), venäläinen seiväshyppääjä
* Sergei Tarasov (s. 1965), venäläinen ampumahiihtäjä ja olympiavoittaja
* Sofija Tarasova (s. 2001), ukrainalainen laulaja ja näyttelijä
* Stanislav Tarasov (s. 1937), tverinkarjalainen runoilija, kirjailija ja säveltäjä.

## Nimen muita merkityksiä

* M/S Mekhanik Tarasov, vuonna 1975 rakennettu rahtilaiva
Meksiletiini

**Meksiletiini** on lidokaiinin kaltainen lääkevalmiste, joka on alun perin kehitetty sydämen rytmihäiriöiden lääkkeeksi. Se on tehonnut erityisesti vaikeaan kammiolisälyöntisyyteen. Sillä on myös muita ominaisuuksia esimerkiksi hermokivun hoidossa. Suomessa valmistetta on aiemmin myyty reseptilääkkeenä nimellä *Mexitil*, mutta se on muuttunut välillä jopa erityisluvan vaativaksi.

Valmiste imeytyy suun kautta, mutta sitä on annettu myös injektioina. Maksa osallistuu lääkkeen metaboliaan, mutta varsinaisesti lääke poistuu elimistöstä munuaisten kautta virtsaan.

## Sivuvaikutukset
Meksiletiinin sivuvaikutuksina on kuvattu pahoinvointia ja neurologisia oireita kuten silmänvärvettä ja kaksoiskuvia. Meksiletiini voi pahentaa parkinsonismin oireita.

## Lähteet

## Aiheesta muualla
*Human Metabolome Database (HMDB): Mexiletine 
*Kyoto Encyclopedia of Genes and Genomes (KEGG): Mexiletine 
*ChemBlink: Mexiletine
Paromomysiini

**Paromomysiini** (C23H45N5O14) on aminoglykosideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä alkueläin-, bakteeri- ja loismatoinfektioiden hoitamiseen. Paromomysiini kuuluu WHO:n laatimaan tärkeimpien lääkeaineiden luetteloon. Paromomysiiniä tuottavat useat *[[Streptomyces]]*-suvun aktinobakteerit ja ensimmäisen kerran se eritettiin lajista *Streptomyces rimosus* f. *paromomycinus*

## Ominaisuudet ja käyttö
Huoneenlämpötilassa paromomysiini on valkoista kiinteää ainetta, joka liukenee veteen ja hieman alkoholeihin. Yhdiste on optisesti aktiivista ja sen kiertokyky vesiliuoksessa on +65, Bakteereista paromomysiini tehoaa Pseudomonas aeruginosa-lajiin ja enterobakteereihin, mutta antibioottina sitä käytetään harvoin. Se sitoutuu bakteerien ribosomin 30 S-alayksikköön ja estää proteiinisynteesin. Vaikutusmekanismi alkueläimiin ja loismatoihin ei ole tarkassti tiedossa, mutta paromomysiini on aminoglykosideista ainoa, joka tehoaa niihin. Proteiinisynteesin eston lisäksi syynä voi olla loisten aineenvaihdunnan ja soluhengityksen esto. Paromomysiini tehoaa useisiin alkueläimiin ja eräisiin heisimatoihin. Paromomysiini annostellaan suun kautta tablettina, ruiskeena suoneen lihakseen tai paikallisesti voiteena. Paromomysiiniä käytetään useimmiten sulfaattisuolana muun muassa giardiaasin, amebiaasin, leishmaniaasin ja trikomoniaasin hoidossa. Sitä voidaan myös käyttää raskauden aikana, toisin kuin monia muita alkueläinlääkkeitä.

## Haittavaikutukset
Tyypillisiä paromomysiinin aiheuttamia haittavaikutuksia ovat vatsakivut, huonovointisuus, oksentelu ja ripuli. Se voi olla myös myrkylistä munuaisille. Monien muiden aminoglykosidien tavoin paromomysiini voi olla myrkyllistä myös kuulohermolle ja voi aiheuttaa jopa kuuroitumisen.

## Valmistus
Paromomysiiniä tuotetaan bioteknisesti aktinobekteerien *Streptomyces rimosus* f. *paromomycinus* tai *S. krestomyceticus* avulla. 

## Lähteet
Achim Beierlorzer

**Achim Beierlorzer** (s. 20. marraskuuta 1967) on saksalainen jalkapallovalmentaja ja entinen keskikenttäpelaaja.  

## Ura

Beierlorzer aloitti uransa FC Nürnbergissä. Pelipaikkaa edustusmiehistöön ei tullut, vaan Beierlorzer siirtyi kahden reservijoukkueessa viettämänsä kauden jälkeen Jahn Forchheimiin. Hän edustis seuraan yhden kauden siirtyen 1989 Greuther Fürthiin. Beierlorzer pelasi seurassa seitsemän kautta esiintyen välillä myös Fürthin reservijoukkueessa. Hän lopetti pelaajauransa vuonna 2002 SC 04 Schwabachissa.

Kaudella 2002/03 Beierlorzer debytoi valmentajana SC Schwabachissa, josta siirtyi kauden jälkeen SV Kleinsendelbachiin. Hän toimi amatööriseuran pelaajavalmentajana vuoteen 2010 saakka, jolloin lopetti aktiiviuransa 42-vuotiaana. Peliuran päätyttyä hän palasi Greuther Fürthiin, jossa toimi alle 17-vuotiaiden joukkueen valmentajana 2010–2014. Beierlorzerin juniorivalmentajan ura jatkui kaudella 2014/15 RB Leipzigissa.

Helmikuussa 2015 Beierlorzerista tuli RB Leipzigin edustusjoukkueen päävalmentaja loppukauden kattavalla sopimuksella. Kausi päättyi Beierlorzerin komennossa 2. Bundesliigan 5. sijaan eikä joukkueen tavoite noususta Bundesliigaan toteutunut. Kauden jälkeen Ralf Rangnick nousi päävalmentajaksi ja Beierlorzer jatkoi apuvalmentajana. Kausi päättyi 2. Bundesliigassa toiseen sijaan ja nousuun pääsarjatasolle. Kauden jälkeen Beierlorzer siityi takaisin Leipzigin juniorivalmentajaksi.

Kesäkuussa 2017 Beierlorzer allekirjoitti kaksivuotisen sopimuksen Jahn Regensburgin kanssa. Debyyttikaudellaan Beierlorzer luotsasi nousijajoukkueen 2. Bundesliigassa peräti viidenneksi. Kauden jälkeen seura teki hänen kanssaan vuoteen 2022 ulottuvan jatkosopimuksen. Beierlorzerin ura Jahnissa jäi kuitenkin kahteen kauteen hänen tehtyään toukokuussa 2019 kaksivuotisen sopimuksen Bundesliigaan nousseen FC Kölnin kanssa. Vain yhdeksän päivää Köln-potkujensa jälkeen Beierlorzerista tuli toisen Bundesliigan häntäpään joukkueen FSV Mainzin päävalmentaja. Joulukuussa 2021 Beierlorzer toimi yhdessä ottelussa RB Leipzigin väliaikaisena päävalmentajana.RB Leipzig and Jesse Marsch part ways  RB Leipzig. Viitattu 8.5.2022. 

## Lähteet
Aïssatou Tounkara

**Aïssatou Tounkara** (s. 16. maaliskuuta 1995) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa ennen EM-kilpailujen 2022 alkua 33 ottelua ja tehnyt niissä kolme maalia. MM-kilpailuissa 2019 hän kuului joukkueeseen mutta ei päässyt pelaamaan. Vuonna 2012 hän oli voittamassa alle 17-vuotiaiden maailmanmestaruutta.

Tounkara edustaa seuratasolla espanjalaista Atlético Madridia.

## Lähteet